Diari Oficial de la Generalitat Valenciana


Sumari del DOGV 4312, del 12-08-2002 (2002/7806)

Exposició pública de les bases per a la presentació i l'execució de programes d'actuació integrada a Cheste.
------------------------------------------------------------------------------------------------------------

### Dades del document

Número de DOGV
:   4312

Data del DOGV
:   12-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7806


Organisme emissor
:   Ajuntament de Cheste

Tipus de document
:   Anunci

Exposició pública de les bases per a la presentació i l'execució de programes d'actuació integrada a Cheste. [2002/7806]
  
Pel ple de l'ajuntament en sessió extraordinària de data 27 de juny del 2002, a reserva dels termes d'aprovació de l'acta de conformitat amb el que disposa l'article 206 del Reglament d'Organització, Funcionament i Règim Jurídic de les Entitats Locals, va adoptar, entre altres, el següent acord:
  
«(...) Vist l'informe dels tècnics municipals de data 24 de maig del 2002, vist el dictamen de la Comissió d'Urbanisme de data 18 de juny de 2002, As./3, de conformitat amb ells, el ple de l'ajuntament:
  
Acorda:
  
Primer. Aprovar provisionalment les següents bases reguladores de les condicions mínimes de presentació i execució que han de complir els programes d'actuació integrada en el municipi de Cheste, redactades de conformitat amb el que preveu l'article 45 de la Llei valenciana 6/1994, de 15 de novembre, Reguladora de l'Activitat Urbanística, en avant la LRAU:
  
1r Sobre la garantia prevista en l'article 29.8 de la LRAU
  
A falta de desenvolupament reglamentari, este ajuntament exigirà una garantia d'almenys el 10% del cost d'urbanització, havent d'entendre's, a l'efecte, inclosos en el concepte cost d'urbanització, els següents inclòs l'IVA, si pertoca:
  
a) Pressupost d'execució per contracta:
  
- Pressupost d'execució material
  
- Gastos generals: 13%
  
- Benefici industrial: 6%
  
b) Gastos professionals
  
c) Gastos de gestió:
  
- Notaria
  
- Registre de la propietat
  
- Publicacions
  
2n Sobre les alternatives tècniques
  
Hauran de presentar-se, com a mínim, tres còpies i, almenys, una en format digital.
  
Es preferiran les alternatives tècniques de programes acompanyades de projecte d'urbanització complet susceptible de ser aprovat al costat del programa.
  
Junt a l'alternativa tècnica haurà de presentar-se l'informe de les diferents companyies subministradores o bé el justificant d'haver-lo sol·licitat.
  
3é Sobre les proposicions juridicoeconòmiques
  
a) Es preferirà l'aspirant a agent urbanitzador que, en la seua proposició juridicoeconòmica, aporte, de conformitat amb el que preveu l'article 79.2 del RDL 2/2000, de 16 de juny, pel qual s'aprova el text refós de la Llei de Contractes de les Administracions Públiques, la documentació següent:
  
- Acreditació de la seua solvència econòmica, financera, tècnica i professional.
  
- Declaració responsable de no estar sotmés a prohibició de contractar, de conformitat amb el que preveuen els articles 15 a 20 del RDL 32/2000.
  
- Acreditació de trobar-se al corrent del compliment de les obligacions tributàries i amb la Seguretat Social.
  
b) En la proposició economicofinancera, haurà de contindre's el següent desglossament mínim de les càrregues d'urbanització:
  
- Pressupost d'execució per contracta:
  
· Pressupost d'execució material
  
· Gastos generals
  
· Benefici industrial
  
- Gastos professionals:
  
· Projectes
  
· Documentació
  
· Honoraris professionals
  
- Gastos de gestió i gastos financers:
  
· Notaria
  
· Registre de la propietat
  
· Publicacions
  
· Infraestructura administrativa
  
· Avals
  
· Gastos financers
  
- Benefici de l'urbanitzador:
  
L'agent urbanitzador haurà de reservar una partida del pressupost destinada a contractar amb una empresa de control de qualitat, que periòdicament haurà d'informar a l'ajuntament de la qualitat de l'obra en execució.
  
4t Sobre la retaxació de càrregues prevista en l'article 67.3 de LRAU
  
No es considerarà causa de retaxació l'encariment de les càrregues que siguen conseqüència de les exigències de les companyies subministradores de servicis ja que, de conformitat amb el que preveu el punt anterior, han de sol·licitar-se informes previs a les mateixes, havent l'urbanitzador d'assumir a costa seua tal sobrecost si es produïra.
  
Al contrari, si de la firma de convenis amb les companyies esmentades se'n derivara una reducció en els costs, la mateixa sí haurà de repercutir en els propietaris a la baixa.
  
5é Sobre la caució prevista en l'article 46.4 de la LRAU per a la concessió de pròrroga
  
A falta de desplegament reglamentari, este ajuntament exigirà al sol·licitant de la pròrroga la quantitat de 3.000 euros en concepte de caució com a condició indispensable per a la seua concessió, caució que haurà de prestar-se abans del dia núm. 20 d'exposició pública entenent-se, en cas contrari, automàticament denegada.
  
De la mateixa manera, si concedida la pròrroga no es presentara l'alternativa anunciada o si la mateixa no resultara substancialment distinta de l'original, la caució prestada es perdrà i quedarà en poder de l'ajuntament.
  
6é Sobre les correccions i modificacions que hagen d'introduir-se en la documentació aportada
  
Quan siga necessari introduir modificacions o correccions en qualsevol dels documents hauran de presentar-se de nou complets, incloent-hi les modificacions.
  
7é Sobre la reparcel·lació
  
L'agent urbanitzador, prèviament a la presentació del projecte de reparcel·lació, haurà de realitzar un alçament topogràfic de la zona i procedir al delimitació de les propietats afectades.
  
Al costat del projecte de reparcel·lació s'haurà de proposar un pla de cancel·lació de garanties.
  
Igualment, quan es preveja el pagament de tot o part de la retribució en metàl·lic, haurà d'adjuntar unes bases que regulen el cobrament, així com un calendari de previsió de pagaments.
  
8é Sobre la retribució de l'urbanitzador
  
En relació a l'article 71.3 de la LRAU, al propietari disconforme amb la proporció de terrenys que li corresponga cedir com a retribució i que sol·licite, en la seua conseqüència, el pagament en metàl·lic, la quota que se li liquidarà serà la que li corresponga conforme al pressupost de càrregues, i podrà incrementar-se únicament en el percentatge mínim que establix l'article 29.8 de la LRAU com a garantia a prestar per l'urbanitzador, és a dir, un 7%.
  
9é Sobre l'aprofitament corresponent a l'administració
  
S'adjudicarà, si és possible, agrupat en la seua totalitat en una sola parcel·la, procurant que no confronte amb cap altre titular privat.
  
10é Sobre la compatibilitat de les obres d'urbanització i d'edificació
  
En el cas que es pretenga simultaniejar obra d'urbanització i d'edificació, a més del que preveu l'article 66.2.B) de la LRAU, de manera prèvia a la sol·licitud de compatibilitat haurà d'estar executat almenys un 25% de l'obra d'urbanització i, en tot cas, concloses les obres d'explanació dels vials.
  
Segon. Procedir a l'exposició pública de les bases anteriors per mitjà d'edicte publicat en un diari d'informació general editat a la Comunitat Valenciana i ?posterior o simultàniament- en el Diari Oficial de la Generalitat Valenciana, advertint de la possibilitat de formular al·legacions davant l'Ajuntament de Cheste dins el termini d'exposició pública que serà de 20 dies a comptar des de la publicació de l'edicte en el DOGV.
  
Tercer. Si transcorregut l'anterior termini d'exposició pública no s'hagueren presentat al·legacions a les bases de presentació i execució de programes d'actuació integrada, el present acord d'aprovació provisional s'elevarà a definitiu. (...)»